— Убачыць гэта не менш цікава за саму карціну, — усміхаецца мастацтвазнаўца. — Не да ўсіх, але шмат да якіх работ Драздовіч сам пісаў такія тлумачэнні на адваротным баку: што гэта намалявана, як ён гэта ўбачыў, як зразумеў. Напрыклад, паглядзіце на графіку з серыі “Жыццё на Месяцы”. Вось гэтыя істоты — луніды-хімероіды, якія хаваюцца на гары Сігнал, а гэтыя — луніды-антрапоіды, што ратуюцца ад лёду, які растае. Сама я б гэтыя назвы наўрад ці прыдумала — такія апісанні пакінуў мастак.